Elektrėnų profesinio mokymo centras
54°46′56″š. pl. 24°39′33″r. ilg.﻿ / ﻿54.7823°š. pl. 24.6591°r. ilg.﻿ / 54.7823; 24.6591 Elektrėnų profesinio mokymo centras – profesinio mokymo įstaiga, įsikūrusi Elektrėnuose, Rungos g. 18, teikianti pirminį ir tęstinį profesinį mokymą dėstomąja lietuvių kalba. Įstaiga pavaldi Lietuvos Respublikos švietimo ir mokslo ministerijai, teisinė forma viešoji įstaiga, įstaigos kodas 190976966. Profesinio mokymo centre vykdomas antrojo, trečiojo ir ketvirtojo ISCED-97 lygmens profesinis mokymas pagal formaliojo pirminio ir tęstinio profesinio mokymo programas su įprasta vyraujančia dalykine specializacija ir teoriniu bei praktiniu ugdymu. Mokymas teikiamas ne jaunesniems, kaip 14 metų asmenims. Programos trukmė - 1-4 metai. Vidurinis ugdymas teikiamas gimnazijos skyriuje. Mokykla turi skyrių Pravieniškių pataisos namuose. Įstaiga bendradarbiauja su Trakų regionine darbo birža, dalyvaujama darbo rinkos mokyme. Mokyklos veikla koordinuojama taip, kad mokinys galėtų laisvai pasirinkti mokymosi formą, profilį ir pakraipą.